《五到洞霄兼似冲妙》
宋代·施枢

多谢名山不厌人，五来此地着闲身。
泉声带雨驱烦暑，空翠萦风绝点尘。
金鼎火能知应候，玉壶花自占长春。
何时许证三生约，乞借烟霞与卜邻。

作者简介：施枢，约宋理宗端平中前后在世（即约公元一二三五年前后在世）字知言，号芸隐，丹从人。生卒年均不详，工诗。嘉熙时，（公元一二三九年左右）尝为浙东转运使幕属。又尝为越州府僚。枢著有芸隐倦游迁及芸隐横舟稿各一卷，《四库总目》传于世。